آوروپادا یاشایان بیر گروپ آذربایجانلی، نوامبر آیینین 6سی بازار گونو، هلندین لاهه شهرینده اعتراض اوچون توپلاندی.
گروپ، ایران زندانلاریندا توتولان آذربایجانلی آکتیویستلرین محاکمه طرزی، یئتکیلی‌لرین رسول رضوی، مرتضی مرادپور و حسین علی محمدی‌نین آجلیق آکسیاسینا ایلگیسیزلی قالماسی و اونلارا ائدیلن اشکنجه‌لره اعتراض ائتدی.
گؤستریچیلر عدالت دیوانی قارشیسیندا یاغیشلی بیر هاوادا دوزنله‌دیکلری اعتراض گؤستریسینده، دونیا قامو اویو و انسان حاقلاری قورولوشلارینی گونئی آذربایجانلی محبوسلار قونوسوندا دویارلی اولمایا چاغیردی.
